Lektionsplan: Byen brænder – Københavns brand og brandfare

|  |
| --- |
| **Lektionsplan** |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1(1 lektion) | Åbning og refleksion over emnet ’brand’ | Eleven kan beskrive ændringer i livsgrundlag og produktion | Eleven kan* gennem videoklip afkode slukningsmetoder under brand over en 100-årig periode
 | * **Åbning**: Vis de to korte filmklip fra henholdsvis *Filmcentralen* (Brand paa D´ Angleterre 1915)og *YouTube* (21.02.2014/Brand/ København)
* Tal i klassen om filmklippene og elevernes kendskab til emnet i øvrigt (se bilag 1)
 |  |
| 2(2 lektioner) | Brandfare og bygninger i 1700-tallet | Eleven kan beskrive ændringer i livsgrundlag og produktion | Eleven kan* analysere forskelle og ligheder mellem brandfare i byrummet i 1700-tallet og nutiden
 | * Læs højt af første del af fortællingen om Københavns brand 1728 fra **CO** (siderne 4-7, 12-15, 20-23 og 27-30)**.** Oplæsning kan naturligvis erstattes af fortælling eller evt. elevers selvlæsning (bemærk dog sværhedsgraden!)

Tilføj evt. modulet følgende fra Clio-online *Bolig i tidlig enevælde* samt *Bindingsværk og lerklining* (gem dog kilderne i materialet til senere).* Elevarbejde med bilag 2: Sådan var det i København 1728.

Opsamling på elevarbejde og fælles evaluering: Gennemgå spørgsmålene fra pararbejdet. Skriv derefter følgende spørgsmål op på tavlen som evaluering på timen: Hvorfor var risikoen for brand større i 1700-tallet end i dag? Notér elevernes bud på tavlen. |  |
| 3(2 lektioner) | Københavns brand 1728 – resultat og betydning | Eleven kan skelne mellem typer af historiske fortællinger | Eleven kan* ved hjælp af viden og fantasi forestille sig og beskrive, hvilke oplevelser mennesker i København 1728 har haft
 | * Læs højt af anden del af fortællingen om Københavns brand 1728 fra **CO** (siderne 35-39, 44-47, 51-54, 58-61, 64-68 og 73-76)**.**

Tilføj evt. opslag om *pietismen* fra Clio-online * Elevarbejde med bilag 3 – Kongens by
* Skriveøvelse med indhold af fiktiv dagbogsskrivning i gang sættes. Brug bilag 4.
 |  |
| 4 (2 lektioner) | Forebyggelse og beredskab ved brand i dag  | Eleven kan beskrive ændringer i livsgrundlag og produktion | Eleven kan* Sammenligne 1700-tallets brandfarer med egen sikkerhed og forholdsregler i forbindelse med evt. brand på skolen
 | * Oplæsning af dagbøger fra modul 3
* Arbejde med undervisningsmaterialet ”Ild en farlig ven” fra Beredskabsstyrelsen. Det er et omfattende materiale, der kræver samarbejde med faget dansk, hvis man skal grundigt igennem det. Til gengæld er det gennemtænkt og med udgangspunkt i målstyret undervisning.

Historielæreren alene kan afslutte sit forløb med materialets dialogkort, hvor man fx i afsluttende elevopgave 4 skal gøre følgende:Gå en tur på skolen og find ud af: * Hvor er skolens flugtveje?
* Hvor hænger brandinstrukserne?
* Hvor er der branddøre på skolen?
* Hvilke slukningsredskaber har vi på skolen, og hvor er de?
 |  |

1 lektion = 45 min.

**Forslag til:**

**Undervisningsdifferentiering**

Det anbefales, at eleverne udstyres med ordforklaringer til de centrale fagord, som optræder under pararbejdet i bilag 2 og 3 (fx volde, hof, mede m.fl.).

**Evalueringsformer**

Der foreligger konkret evaluering efter 2. og 3. undervisningsgang i bilagene.

**Bevægelse**

Eleverne går rund på skolen og finder slukningsredskaber, flugtdøre, brandinstrukser – og branddøre (jf. 4. modul)

**Nærområdet som læringsrum**

Bor man i København, er det naturligvis oplagt at undersøge spor fra 1700-tallet og områderne beskrevet i **CO.**

**Øvrige gode råd og kommentarer**

Bilagene er bygget op omkring bogen ”Byen brænder” af Carsten Overskov. Forslag til fælles evaluering i bilag 2 og 3 anbefales dog også til brugerne af Clios onlineportaler.

Materialet fra Beredskabsstyrelsen er gratis og velbeskrevet (med lærervejledning). Tiden til arbejdet med dette materiale justeres naturligvis efter behov. Afprøves forløbet tæt på nytår, kan man naturligt supplere emnet med fyrværkerimaterialer.

**Bilag 1**

Elevrefleksion efter åbningen (individuelt)

* Hvad handlede de to filmklip om?
* Hvad var ens i klippene, og hvad var forskelligt?
* Hvis man kun må bruge et ord, hvad kunne den samlede titel for filmklippene så være?

Grupper af ca. 4 personer

* Fremlæggelse i grupperne (elevrefleksion)
* Hvordan kan brande opstå?
* Hvad er godt, og hvad er skidt, når det handler om brugen af ild?
* Hvorfor har ild altid været vigtig for mennesker?

Lærerstyret samtale fælles på klassen med udgangspunkt i arbejdsopgaverne. Tal evt. allerede nu om grundlæggende forskelle på Danmark i 1700-tallet og i dag.

**Bilag 2**

SÅDAN VAR DET I KØBENHAVN 1728

**Pararbejde**

**Opgaver efter lærerens oplæsning**

* Hvad handlede oplæsningen om? Lav et resumé.
* Hvilken betydning havde ild i oplæsningen?
* Hvilke forskelle er der på det, der blev læst op og vores egen tid?

**Opgaver til udvalgte sider i bogen *Byen brænder***

Læs side 9-11 og side 31-33

* Hvordan lavede man mad i 1700-tallet?
* Beskriv husene i 1700-tallet (brug også billederne!)

Læs side 10-19

* Beskriv København i 1700-tallet (fx størrelse, antal mennesker, udseende)

Læs side 24

* Hvorfor var det besværligt at slukke brande i København i 1700-tallet?

**Bilag 3**

KONGENS BY

**PARARBEJDE**

**Opgaver efter lærerens oplæsning**

* Hvad handlede oplæsningen om? Lav et resumé
* Hvorfor sprængte man huse ned med kanoner, når det i forvejen var brand i byen?
* Hvor hårdt gik branden i 1728 ud over København?

**Opgaver til udvalgte sider i bogen *Byen brænder***

Læs side 40-43

* Hvad brugte man militæret til under branden?
* Hvilken betydning havde kongen og hans hof for byen København?

Læs side 48-50

* Beskriv de vigtigste forskelle på kong Frederik 4. og hans søn kronprins Christian.

Læs side 62-63

* Hvilken betydning fik det for kristendommen i Danmark, at København blev ramt af brand?
* Hvad betyder pietisme?

**Bilag 4**

***Du er i København under branden i 1728. Du møder både en pietistisk præst (fx Enewald Ewald) og Kronprins Christian på hest. Dagen efter skriver du en side i din dagbog. Hvad oplevede du?***

Lørdag d. 23. oktober 1728.

Kære dagbog

Det har været de værste dage i mit liv …